Krupuk urang ya iku kalebu salah sijiné panganan kang digawé saka adonan glepung tapioka lan urang kang ditumbuk alus. Krupuk urang nganggé bumbu rempah lan penambah rasa. Biasane urang kang digawé ya iku urang sing cilik-cilik utawa urang rebon kang dideplok nganti alus. Bahan mentah iku mau banjur dikukus lan sawisé setengah mateng lan wis kenyal diiris tipis-tipis, banjur dipepe nganti garing. Biasane mbutuhake wektu kira-kira 2-3 dina.